Missatge: ERC es manté al marge de l'acord PSOE i IU-ICV han arribat a un acord per a desencallar els tràmits parlamentaris del projecte de llei de la memòria històrica. Els dos grups han establert que la llei declari il·legítims els tribunals franquistes i insjutes les sentències dictades, i que reconegui les víctimes de la guerra del 36 i de la dictadura. ERC ja ha dit que no se sumarà a l'acord perquè aquest no preveu l'anul·lació dels judicis sumaríssims. Els republicans sempre han reclamat aquest últim extrem i també ho havia fet el grup d'IU-ICV. Però els ecosocialistes, al final, ha aparcat la reivindicació per a fer possible un acord amb el PSOE. El text pactat declara el caràcter injust de les condemnes, sancions i qualsevol forma de violència personal i col·lectiva produïdes per raons ideològiqus i polítiques durant la guerra del 36 i la dictadura. També es declara la il·legitimitat dels consells de guerra i dels tribunals de responsabilitats polítiques. Els responables d'IU, Gaspar Llamazares i Joan Herrera, han dit que el text pactat amb el PSOE és de màxims, perquè diuen que les dificultats jurídiques fan impossible anar més enllà. Tots dos també han subratllat que la llei inclourà una condemna del franquisme. Si s'acaba votant aquest text al Congrés dels Diputats, serà la primera vegada que les Corts espanyoles condemnaran la dictadura de Franco. Si bé, IU ha matisat que l'acord d'avui encara no és definitiu, tal com estan les coses ara és probable que el govern espanyol pugui tirar endavant el projecte de llei. CiU ha recordat que el seu grup també havia presentat esmenes perquè la llei qualifiqués d'injustes les condemnes del franquisme. http://www.vilaweb.cat/www/noticia?p_idcmp=2361286
Emocions: no emotion

Resposta: Llamazares demana a ERC que "ho miri a fons" perquè "l'única anul·lació possible és la política i legal" El coordinador general d'IU, Gaspar Llamazares, ha considerat avui que ERC "hauria de mirar més a fons" l'acord tancat pel seu grup amb el PSOE per a la llei de memòria històrica i ha advertit als republicans que "l'anul·lació que podem fer és l'anul·lació política i legal, que suposa reconèixer que aquells judicis i lleis [sumaríssims del franquisme] eren contraris al dret i il·legítims". En una entrevista a Ràdio 4 recollida per Europa Press, Llamazares ha subratllat que "les compensacions" a les víctimes del franquisme "les han de demanar els jutges i no des d'una llei de l'Estat". Llamazares responia així a les crítiques que des d'ERC s'han abocat sobre l'acord que va desbloquejar ahir la llei de memòria històrica al Congrés, perquè considera insuficient que es declarin "il·legítims i injustos" els tribunals i judicis del franquisme. ERC reclama que la llei els anul·li. Llamazares ha argumentat que, després de l'acord, la llei "anul·la políticament les sentències perquè reconeix com a il·legítims i il·legals no només els tribunals, sinó les seves sentències i les lleis que van il·luminar aquestes sentències", cosa que és "un precedent importantíssim". Llamazares ha insistit que aquesta declaració d'il·legitimitat servirà com a "prova determinant per a qualsevol judici individual que vulguin iniciar els familiars" per reclamar l'anul·lació efectiva de les sentències. http://www.vilaweb.cat/www/ep/noticia?noticia=2362791
Emocions: no emotion